I Star Wars IV ble ikke Sidious sett, men i Star Wars Episode V: Imperiet slår tilbake ses Sidious som et hologram mens han snakker med Darth Vader. Sidios forteller at de har en ny fiende, Luke Skywalker, Vaders sønn. Planen deres er å lure Luke over til den mørke siden. Sidious ses ikke flere ganger i den filmen, men i den siste filmen, Star Wars Episode VI: Jediridderen vender tilbake kommer han til den nye Dødsstjernen. Sidious og Vader fanger Luke, men da han ikke vil gå over til den mørke siden bruker Sidious kraftlyn på ham. Darth Vader kan ikke se på at hans sønn blir drept, og forlater endelig den mørke siden. Han redder Luke og kaster Sidious ned i en generator. Sidious dør i en intens eksplosjon.